CELEX: 32018D1528
Language: et
Date: 2018-10-11 00:00:00
Title: Nõukogu otsus (EL) 2018/1528, 11. oktoober 2018, Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) liidu nimel allkirjastamise kohta

15.10.2018   
               
               
                  ET
               
               
                  Euroopa Liidu Teataja
               
               
                  L 257/1
               
            
         NÕUKOGU OTSUS (EL) 2018/1528,
         11. oktoober 2018,
         Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) liidu nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 3 esimest lõiku koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Komisjon võttis 2003. aasta mais vastu teatise Euroopa Parlamendile ja nõukogule „Metsaõigusnormide täitmise järelevalve, metsahaldus ja puidukaubandus (FLEGT): ELi tegevuskava ettepanek“, milles kutsuti üles võtma meetmeid ebaseadusliku metsaraie vastu puitu tootvate riikidega vabatahtliku partnerluse lepingute väljatöötamise kaudu („ELi tegevuskava“). 2003. aasta oktoobris võttis nõukogu vastu järeldused ELi tegevuskava kohta (1) ja 7. juulil 2005 võttis Euroopa Parlament vastu sama küsimust käsitleva resolutsiooni (2).
                  
               
                     (2)
                  
                  
                     5. detsembril 2005 andis nõukogu komisjonile loa alustada puitu tootvate riikidega läbirääkimisi partnerluslepingute üle, et rakendada ELi tegevuskava.
                  
               
                     (3)
                  
                  
                     Nõukogu võttis 20. detsembril 2005 vastu määruse (EÜ) nr 2173/2005 (3) FLEGT-litsentsimissüsteemi kehtestamise kohta puidu impordi suhtes riikidest, kellega liit on sõlminud vabatahtliku partnerluse lepingud.
                  
               
                     (4)
                  
                  
                     Läbirääkimised Vietnami Sotsialistliku Vabariigiga on edukalt lõpule viidud ning 11. mail 2017 parafeeriti Euroopa Liidu ja Vietnami Sotsialistliku Vabariigi vaheline vabatahtliku partnerluse leping, mis käsitleb metsaõigusnormide täitmise järelevalvet, metsahaldust ja puidukaubandust („leping“).
                  
               
                     (5)
                  
                  
                     Leping tuleks allkirjastada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) liidu nimel allkirjastamiseks antakse luba, eeldusel et nimetatud leping sõlmitakse (4).
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 11. oktoober 2018
            
               
                  Nõukogu nimel
               
               
                  eesistuja
               
               J. MOSER
            
         
         
            (1)  ELT C 268, 7.11.2003, lk 1.
         
            (2)  ELT C 157E, 6.7.2006, lk 482.
         
            (3)  Nõukogu 20. detsembri 2005. aasta määrus (EÜ) nr 2173/2005 FLEGT-litsentsimissüsteemi kehtestamise kohta puidu impordi suhtes Euroopa Ühendusse (ELT L 347, 30.12.2005, lk 1).
         
            (4)  Lepingu tekst avaldatakse koos selle sõlmimise otsusega.